Verdagte aangekeer oor brand by St. George-katedraal | Maroela Media
(Foto: St. George-Katedraal/Facebook)
'n 40-jarige man sal na verwagting Dinsdag in 'n hof in Kaapstad verskyn oor 'n brand wat Sondagoggend vroeg by die St. George-katedraal in Waalstraat uitgebreek het.
"Kringtelevisiekameras van restaurante in die omgewing het beeldmateriaal van die moontlike verdagte verskaf," sê Andre Traut, woordvoerder van die polisie. "Hy is naby die misdaadtoneel opgemerk toe speurders met hul ondersoek besig was."
Die man is in hegtenis geneem op aanklag van brandstigting. Die motief vir die brandstigting is nog nie bekend nie.
Maroela Media het vroeër berig dit blyk dat 'n stuk katoen of gaas aan die brand gesteek is en deur die klein tralievenster naby die trappe wat na die katedraal se Waalstraat-ingang lei, gegooi is. Iemand is opgemerk wat van die katedraal weggehardloop het. 'n Lid van die publiek het omstreeks 01:53 die brand opgemerk en die sekuriteit aan diens in kennis gestel. Die brand is geblus en geen beserings is aangemeld nie.
Kaapstad St. George-katedraal
Dit is wonderlike speurwerk!! Merk iemand iewers naby n MOONTLIKE misdaad toneel op en neem die persoon sommer in hegtenis… Ek wonder of hy darem ook ten minste "skuldig gelyk" het? Dalk het hy ook n aansteker sonder gas gehad(gas is opgebruik met die brandstigting) en dus sterker bewyse,of vuurhoutjies by hom gehad ook, en die boksie was leeg want hy het die vuurhoutjies vir brandstigting gebruik. Nou net gou die gaas kwessie aan spreek nog, kyk of daar n gat in sy klere is waar hy die gaas gekry het, dan is hy nou regtig wraggies in n hoek…… Lees meer »
Wat gaan nog gebrand, verbrand of afgebrand word in ons land?
Ek wil net gou die dinge bymekaar kry. 'n Man ry 'n fietsryer dood en word vrygelaat tot verdere kennisgewing, maar 'n vermoedelike brandstigter word opgesluit. Is daar iets wat ek mis?